CELEX: 32017D0811
Language: sl
Date: 2017-05-10 00:00:00
Title: Izvedbeni sklep Komisije (EU) 2017/811 z dne 10. maja 2017 o odobritvi spremenjenega načrta, ki ga je predložila Belgija, za odobritev obratov za trgovanje s perutnino in valilnimi jajci znotraj Unije v skladu z Direktivo Sveta 2009/158/ES (notificirano pod dokumentarno številko C(2017) 2947) (Besedilo velja za EGP. )

12.5.2017   
            
            
               SL
            
            
               Uradni list Evropske unije
            
            
               L 121/47
            
         IZVEDBENI SKLEP KOMISIJE (EU) 2017/811
   z dne 10. maja 2017
   o odobritvi spremenjenega načrta, ki ga je predložila Belgija, za odobritev obratov za trgovanje s perutnino in valilnimi jajci znotraj Unije v skladu z Direktivo Sveta 2009/158/ES
   
      
         (notificirano pod dokumentarno številko C(2017) 2947)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2009/158/ES z dne 30. novembra 2009 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (1), in zlasti člena 3(2)(b) Direktive,
   ob upoštevanju naslednjega:
   
               (1)
            
            
               Člen 3(1) Direktive 2009/158/ES določa, da morajo države članice Komisiji predložiti načrt z opisom nacionalnih ukrepov, ki jih nameravajo izvajati za zagotavljanje skladnosti s pravili iz Priloge II k navedeni direktivi za odobritev obratov za namene trgovanja s perutnino in valilnimi jajci znotraj Unije.
            
         
               (2)
            
            
               Belgijski načrt je bil nazadnje potrjen s sklepom Komisije 2004/835/ES (2).
            
         
               (3)
            
            
               Belgijski organi so 24. oktobra 2016 predložili spremenjen načrt in zahtevali odobritev sprememb, ki upoštevajo napredek pri metodah diagnosticiranja bolezni, za katere se izvajajo programi nadzorovanja bolezni, določeni v poglavju III Priloge II k Direktivi 2009/158/ES.
            
         
               (4)
            
            
               Komisija je preučila spremenjen načrt, ki izpolnjuje pogoje iz Direktive 2009/158/ES ter ob učinkovitem izvajanju in rednem posodabljanju s strani Belgije omogoča doseganje ciljev iz navedene direktive. Zato bi ga bilo treba odobriti.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Spremenjen načrt z opisom nacionalnih ukrepov, ki jih je treba izvajati za zagotavljanje skladnosti s pravili iz Priloge II k Direktivi 2009/158/ES za odobritev obratov za trgovanje s perutnino in valilnimi jajci znotraj Unije iz člena 3(1) navedene direktive, ki ga je Belgija Komisiji predložila 24. oktobra 2016, se odobri.
   Člen 2
   Ta sklep je naslovljen na države članice.
   
      V Bruslju, 10. maja 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 343, 22.12.2009, str. 74.
   
      (2)  Odločba Komisije 2004/835/ES z dne 3. decembra 2004 o odobritvi načrtov za odobritev obratov za trgovanje s perutnino in valilnimi jajci znotraj Skupnosti (UL L 360, 7.12.2004, str. 28).